recursal/SuperWikiNEXT-32B huggingface dataset:
**Julius Herman Jakhelln** (født 7. september 1832 i Bodø, død 18. juli 1919) var en norsk trelasthandler. Han var sønn av Christian Albrecht Jackhelln, og gift med Ragnhild Astrup, datter av sorenskriver Nils Astrup.

Jakhelln kjøpte store eiendommer i Bindal i Nordland og bygde sagbruk ved utløpet av Bindalsfjorden. Herfra drev han en omfattende eksport av trelast. *Fridtjof Plahte* ble først samarbeidspartner, og siden overtok han eiendommene i Bindal, i dag kjent som Plahtes eiendommer.

Sammen med Johan Sørensen dannet Julius Jakhelln firmaet *Sørensen & Jakhelln* i Bilbao i Spania. Senere ble deres felles virksomhet drevet fra Høvik gjennom firmaet *La Compañia de Maderas*. 

I 1885 lot han oppføre et herskapelig hus i Uranienborg terrasse 2 i Homansbyen i Oslo, på folkemunne kjent som «Uranienborgslottet.» Arkitekt for huset var Paul Due.

I 1892 var han en av grunnleggerne av aksjeselskapet Christiania Portland Cementfabrik, som i 25 år var eneste sementprodusent i Norge, med fabrikk i Slemmestad. Selskapet ble i 1968 fusjonert til Norcem.

Se også
-------

* Jakhelln (slekt)

Referanser
----------

1. ↑   Aftenposten, type referanse dødsannonse, utgitt 19. juli 1919[Hentet fra Wikidata]
2. 1 2  «Trelastkongens slott». Lokalavisen Frogner. 31. mai 2006. Arkivert fra originalen 28. september 2013. Besøkt 26. juni 2013.
3. ↑  «Plahtes eiendommer - historie». plahte.no. Besøkt 26. juni 2013. [*død lenke*]

|  |  |
| --- | --- |
| Oppslagsverk/autoritetsdata | Historisk befolkningsregister **·** Geni
 |
Domus Media («Midtbygningen»), Aulaen ligger bak denne bygningen  Foto: Andy Mitchell 
Terboven og Quisling, førstnevnte beordret de norske studentene deportert etter brannen i Aulaen

**Aula-brannen** var en brann i aulaen i Universitetet i Oslo, natten til 28. november 1943, like før den tyske okkupasjonsmakten skulle arrangere en konsert der. De tyske okkupasjonsmyndighetene benyttet brannen som et påskudd for å arrestere og deportere studentene ved universitetet.

Brannen
-------

Skadene var ubetydelige da brannvesenet raskt kom til stedet, siden brannstifterne selv hadde varslet brannen. Fra norsk hold ble det hevdet at brannen var en nazistisk provokasjon, etter mønster av Riksdagsbrannen i Berlin i 1933. Tyske okkupasjonsmyndigheter hevdet at kommunistiske studenter sto bak, og Josef Terboven beordret en større aksjon mot studentene ved Universitetet i Oslo den 30. november. 1 166 personer, hovedsakelig mannlige studenter, ble arrestert, og universitetet ble stengt. Blant de arresterte var det mange som hadde lite eller ingenting med motstandsbevegelsen å gjøre, og arrestasjonene har derfor blitt sett på som en form for represalier. 644 av de arresterte ble sendt til leirer i Tyskland, og 17 personer døde under oppholdet.

De ansvarlige
-------------

Det kom i 1949 frem at personer i kretsen rundt den illegale avisen *London-Nytt* hadde stått bak ildspåsettelsen på initiativ av Petter Moen. Hensikten var, ifølge Svein Wilhelm Bruuns vitnemål i en landssvikersak, å legge skyld på nazistene, og «piske opp hatet mot tyskerne». Dette oppdraget hadde de fått fra England, da britene mente at det var for gemyttlige tilstander mellom den norske befolkning og den tyske okkupasjonsmakt, hevdet Bruun. Motstandsgruppen skrev selv i sin illegale avis at det var tyskerne som sto bak. I 1993, ved femtiårsmarkeringen for arrestasjonene som fulgte brannen, kom det fram at det var fire menn som sto bak, og at lederen var Petter Moen. Moen omkom da fangeskipet han var med på vei til Tyskland sank i 1944.

Kilder
------

* *8. mai*, forsiden, 2. august 1948
* Folk og Land, side 7, 13. desember 1948

Eksterne lenker
---------------

* «Straffet 1200 da Universitetets aula ble tent på», artikkel i *Aftenposten* 24. november 2013
* Var på feil sted til feil tid hos Den norske Buchenwaldforeningen

Portal: Oslo

|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon
 |
***Mellom bakkar og berg med Skoglund*** er en norsk portrettserie med Tore Skoglund som gikk på NRK1 fra 1999 og 2002. Her møtte Skoglund mennesker på steder fra Kautokeino i nord til Tenerife, London og Røros i sør. Programmet var en oppfølger til serien *Skoglund drar på Lofoten* som gikk sommeren 1998. Programmet ble sendt på sommeren. 

De som ble portrettert i 1999 var Edel Hætta Eriksen fra Kautokeino, Alfred Pedersen fra Senja, Steinar Folde fra Røros, Kjell Skog fra Lyngen, Sølvi Ytterstad fra Harstad og Ole Jørgensen fra Senja. I 2000 fikk man blant annet møte Eivind Bolle fra Lofoten, Elfrid "Tulla" Døhl Eriksen fra Mo i Rana og Ole D. Mjøs fra Tromsø. I 2001 blant annet Trygg Lund fra Berlevåg. I 2002 blant annet Alf Knudsen, Bjarne Jakobsen fra Træna og Ola Steinholt fra Harstad.

Første sesong ble i snitt sett av nærmere 500 000.

Reaksjoner etter en episode i 2002
----------------------------------

I 2002 ble Skoglund møtt med hard kritikk av enkelte fra kristenkonservativt hold. Årsaken var en episode som inneholdt kritikk av Israels behandling av palestinerne. Episoden var med tidligere konsentrasjonsleirfange Alf Knudsen, som for anledningen befant seg i Auschwitz sammen med Skoglund. I løpet av intervjuets siste del kom Knudsen med kritikk av hvordan Israel i dag behandlet den palestinske befolkningen og dro paralleller til jødeforfølgelse på 1940-tallet. Finn Jarle Sæle, redaktør av den kristenkonservative avisa Norge IDag, reagerte særlig hardt og anmeldte Skoglund og programmet for jødehets.

Referanser
----------

1. ↑  «Biskop med meningers mot». *arkiv.nrk.no*. 15.8.2002. Besøkt 13. august 2016.
2. ↑  «Mellom bakkar og berg med Skoglund (ttv)». *arkiv.nrk.no*. 26.7.1999. Besøkt 13. august 2016.
3. ↑  VG - TV-toppen perioden 26.7.1999-1.10.1999
4. ↑  «Skoglund utsatt for grove trusler». BA. 17. august 2002. Besøkt 13. august 2016.
5. ↑  «Forteller fra krigens grusomheter». *arkiv.nrk.no*. 1.8.2002. Besøkt 13. august 2016.
6. 1 2  «Vil anmelde for «jødehets»». BA. 17. august 2002. Besøkt 13. august 2016.
Sparing kan gjøres ved å legge mynter på en sparegris.
**Sparing** er at disponibel inntekt ikke blir brukt, altså å unnlate å bruke penger man har. Metoder for sparing kan være å sette penger i banken, i fond, obligasjoner eller å legge til side kontanter. Sparing gjelder ikke bare privatpersoner, men også bedrifter og det offentlige.

Sparing i bank
--------------

I bank er en høyrentekonto en bankkonto beregnet på sparing. Den gir bedre avkastning (rente) enn en brukskonto eller lønnskonto. I Norge er Boligsparing for ungdom (BSU) en ordning som gir skattefordeler og der bankene vanligvis tilbyr gunstigere rentebetingelser enn de gjør for vanlige høyrente- og sparekonti. Inntil 1992 var sparing med skattefradrag en egen ordning i Norge.

Fondssparing
------------

Fondssparing er en annen metode for å disponere inntekt på. Avhengig av hvilket fond man har, vil det som regel gi høyere avkastning enn en vanlig sparekonto i banken.[]

Litteratur
----------

* Erling Steigum (1991). *Sparing, konsum og investering: en innføring*. [Bergen]: Norges Handelshøyskole.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Universalis **·** GND **·** LCCN **·** NKC
 |
«Butterfly» har flere betydninger.
Butterflysvømming
**Butterfly** er den nest raskeste av de fire svømmeartene som blir brukt i moderne konkurransesvømming.

Utgangsposisjonen for et butterflytak er en svømmer som ligger på magen med ansiktet i vannet, armene over hodet og bena samlet. En syklus begynner ved at overkroppen senkes ned i vannet, hvor armene samtidig forblir i overflaten. Armene trekkes så samtidig langs kroppen bakover til de er samlet inntil overkroppen. Takene er strake og rett over vannet med begge armene, som trekkes bakover og overkroppen løftes ved hjelp av bensparket. Man kommer til utgangsposisjonen og en ny syklus starter. Kroppen beveges i en bølge som starter ved brystet og går ned til tærne. Armene former et nøkkelhull under vann før de trekkes opp igjen til et nytt tak.

Normalt tas det to benspark i løpet av en syklus. Det første og kraftigste kommer når armene trekkes gjennom vannet for å komme opp av vannet, og det neste kommer for å puste. Bena ligger samlet og man tar også her spark som i crawlen, bare også her samtidig. Dtte kalles «kick».

Pusting under butterfly foregår enten til siden eller fremover der pusting på hvert tak, eller hvert andre tak, er det mest vanlige.

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN **·** NKC
 |
Se også Maran (andre betydninger)

**Maran** er en tung, mellomstor hønserase som stammer fra den lille byen Marans ved atlanterhavskysten i Frankrike

Maran har meget rolig lynne. Den legger lekre, mørkebrune egg og er den rasen som legger de mørkeste eggene. Den kan ruge middels bra, og kyllingene er hardføre og vokser fort. Rasen gir også godt med kjøtt, noe som de franske oppdretterne har lagt stor vekt på. På de gjøkespettede dyrene er det mulig å se kjønnet allerede når kyllingene er daggamle, selv om det krever litt erfaring. Kyllingene er kraftige og hardføre; de vokser fort, men blir ganske sent befjæret. De begynner å verpe i 6-månedersalderen. Maranen flyr dårlig og har rolig temperament, men den kan være veldig sky. Eggene er mørkebrune og veier 65 gram, men 40 gram for dverg. Dvergvarianten er ikke godkjent i Skandinavia, og den stammer også fra Frankrike. Hanen veier ca. 3,1–3,6 kg mens hønen veier 2,5–3,1 kg. For dvergvarianten veier hanen 1 kg og hønen 900 gram.

Farger
------

* Hvit
* Svart
* Lys
* Gjøkespettet (som finnes i mørk, gyllen, og sølv)
* Svart kobberhalset
* Blå kobberhalset

Eksterne lenker
---------------

* (en) *Kategori:Marans* – bilder, video eller lyd på Wikimedia Commons Rediger på Wikidata

| * v
* d
* r
Tunge hønseraser |
| --- |
| 
* Amrocks
* Asil
* Araucanaer
* Australorps
* Barnevelder
* Brahma
* Dorking
* Faverolle
* Indiske kamphøns
* Jerseykjempe
* Kochin
* Maran
* Malayer
* New hampshire
* Orpington
* Plymouth rock
* Rhode island red (R.I.R)
* Sussex
* Welsumer
* Wyandott

 |  |
**Tunku Abdul Rahman nasjonalpark** (malayisk: *Taman Negara Tunku Abdul Rahman*, engelsk: *Tunku Abdul Rahman Park*) er en nasjonalpark vest for Kota Kinabalu i Sabahdelstaten i den malaysiske delen av Borneo. Nasjonalparken har et samlet areal på 50 kvadratkilometer og består av de fem øyene Gaya, Sapi, Manukan, Mamutik og Sulug, som ligger mellom tre og åtte kilometer fra kysten, omkringliggende rev og havområder. Parken ble opprettet i 1974 og har fått sitt navn etter Malaysias første statsminister, Abdul Rahman.

I korallrevene er det en stor artsrikdom som omfatter pigghuder, svamper, bløtdyr, over 20 000 forskjellige arter orm, krepsdyr, fisk, bløte koraller og steinkoraller. Dyrelivet på øyene består av ulike fuglearter, små pattedyr og insekter. På Palau Gaya er det uberørt dipterocarpaceae-skog og mangrove.

Se også
-------

* Liste over nasjonalparker i Malaysia

Referanser
----------

1. ↑  The Sabah Parks Board of Trustees: Visitor figure to Sabah Parks Arkivert 28. september 2013 hos Wayback Machine.. Besøkt 30. september 2013. (en)

Kilder
------

* The Sabah Parks Board of Trustees (en)

Eksterne lenker
---------------

* (en) Tunku Abdul Rahman National Park – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |
snookerturnering
**Malta Cup** er en profesjonell snookerturnering som ble introdusert i sesongen 2004/05. Turneringa blir spilt i Hilton Conference Centre, Portomaso, Malta i januar/februar. Pengepremien i 2006 var på 118 500 britiske pund og vinneren fikk 18 000 pund.

Foran 2007/2008 sesongen er turneringen ikke lenger en rankingturering, den ble da erstattet med Shanghai Masters. Turneringen ble likevel avholdt, da som en invitasjonsturnering. De seksten beste på verdensrankingen, i tillegg til to maltesiske spillere (Tony Drago og Alex Borg) samt ytterligere to spillere valgt av snookerforbundet (Dominic Dale og Marco Fu) ble invitert. På grunn av at Ronnie O'Sullivan og Steve Davis takket nei til invitasjonen ble nummer 17 og 18 (henholdsvis Joe Swail og Joe Perry) invitert som erstatninger. Turneringen ble vunnet av Shaun Murphy, som dermed forsvarte tittelen fra året før.

Vinnere
-------

| År | Vinner | Motstander | Sluttstilling | Sesong |
| --- | --- | --- | --- | --- |
| 2005 | Stephen Hendry | Graeme Dott | 9 – 7 | 2004/05 |
| 2006 | Ken Doherty | John Higgins | 9 – 8 | 2005/06 |
| 2007 | Shaun Murphy | Ryan Day | 9 – 4 | 2006/07 |
| 2008 | Shaun Murphy | Ken Doherty | 9 – 3 | 2007/08 |
Citypalatset, fasade mot øst i juli 2008.
Fasader mot Hamngatan og Norrmalmstorg.
**Citypalatset**, tidligere *Sydbankshuset*, er en bygning i kvarteret *Packarhuset* ved Hamngatan i det sentrale Stockholm med adressa Norrmalmstorg 1-3. Bygningskomplekset opptar hele kvartalet og grenser i vest mot Norrlandsgatan og i nord mot Smålandsgatan. Her finnes blant annet hovedkontoret til Danske Bank i Sverige.

Historikk
---------

Citypalatset 1950.
Citypalatset, som da ble kalt Sydbankshuset, ble oppført av Kreuger & Toll Byggnads AB i årene 1930–32 etter arkitekt Ivar Tengboms tegninger med Paul Toll som prosjekt- og byggeleder. Oppdragsgiver var bankmannen og aviseieren Torsten Kreuger. Huset skulle fungere som stockholmsfilial för Sydsvenska banken, og dessuten benyttes som kontor- og forretningsbygg samt hotell, hvor arealet på gatenivå ble utleid til butiker. 

Bygget ble oppført etter en arkitektkonkurranse hvor Ragnar Östberg, Albin Stark, Cyrillus Johansson og Ivar Tengbom deltok, hvoretter Kreuger ga oppdraget til Albin Stark og Cyrillus Johansson i samarbeid. Forslaget ble ikke realisert da Kreuger krevde at fasaden skulle kles med marmorplater, et materiale som Cyrillus Johansson vegret å befatte seg med. Citypalatset ble i stedet oppført av Ivar Tengbom i en funksjonalistisk byggestil med likedannede vindusrader uten noen innbyrdes gruppering. Den eneste variasjonen var det i de tre øverste etasjene, som er avtrappet og trukket innover. Fasadematerialet er påkostet og består av hvit marmor, rustfrie stålplater og glass. 

I den overbygde gårdsplassen hadde Sydsvenska banken sin store bankhall, med en stor utsmykning på den søndre veggen i intarsiamarmor av Ewald Dahlskog. Bygningens kubiske kropp opptar et helt kvartal og grenser med sin vestre side mot Norrlandsgatan. I sin stramme arkitektur minner Citypalatset om en annen av Tengboms bygninger i Stockholm, *Esselte-huset* på Vasagatan, bygget i 1928-34. Likesom på Esselte-huset ble også på Citypalatset reklameskiltene på forsiden en viktig detalj i husets modernistiske arkitektur.

Referanser
----------

1. ↑  Ann Lindegren Westerman: Arkitektene Albin Stark og Erik Stark s.97 Arkivert 19. august 2010 hos Wayback Machine.

Kilder
------

* Hultin, Olof; Österling, Ola; Perlmutter, Michael (2002) [1998]. Guide till Stockholms arkitektur (2:a upplagan). Stockholm: Arkitektur Förlag. Libris 8465772. ISBN 91 86050-58-3
* Andersson, Henrik O.; Bedoire, Fredric (1977) [1973]. Stockholms byggnader: en bok om arkitektur och stadsbild i Stockholm (3). Stockholm: Prisma. Libris 7406664. ISBN 91-518-1125-1
* Andersson, Henrik O.; Bedoire, Fredric (1981). Bankbyggande i Sverige. Stockholm: Liber Förlag. Sid. 444. Libris 7260267. ISBN 91-38-05745-X
**Malohat Kholikzoda** (født 11. april 1961 i Dusjanbe) er en tadsjikistansk økonom.

Hun er fra 26. januar 2008 visesentralbanksjef i Tadsjikistans nasjonalbank sammen med Usupov Jamshed Zuhuriddinovich. 

Malohat har hovedfag i økonomi fra det som i dag heter Plekhanov Russian Academy of Economics i Moskva. 

Mens Tadsjikistan var en del av Sovjetunionen jobbet hun ved republikkens bakerforening, senere ved den statlige planleggingskomiteen. Fra 1986 var hun nestleder for industridivisjonen ved planleggingskommisjonen for det som i dag er Khatlonregionen. Fra 1991 til 1993 ledet hun planleggingsdivisjonen i Vannindustriministeriet i republikken. 

I 1993 fikk hun sin første jobb i sentralbanken, ved kredittprognoseavdelingen. Etter dette jobbet hun først i *Vnesheconombank*, deretter *Textinvestbank*, før hun igjen returnerte til sentralbanken. 28. mars 2002 ble hun utnevnt til rådgiver for Tadsjikistans president, innen økonomisk politikk mot bankvesenet. Hun holdt også oppsyn med fagforeningen til presidentens stab. 

26. januar 2008 gjorde sentralbanken omrokeringer, siden den daværende sentralbanksjefen Murodali Alimardon ble utnevnt til visestatsminister i Tadsjikistan. Sharif Rahimzoda ble ny sentralbanksjef, mens Kholiqzoda Malohat og Usupov Jamshed Zuhuriddinovich ble nye visesentralbanksjefer. 

Hun er gift og har tre barn.
**City of Wakefield** er et administrativt distrikt med status som *metropolitan borough* og *city* i West Yorkshire i England. Det har navn etter administrasjonssenteret Wakefield, men dekker også andre byer. Distriktet dekker et areal på 338,61 km² og hadde 325 837 innbyggere i 2011.

Området var tidligere preget av kullgruvedrift. I 1979 var det 21 gruver der, men da storstreiken begynte i 1984 hadde tallet sunket til 15. Da gruveindustrien ble privatisert i 1994 var det bare to igjen, *Prince of Wales* i Pontefract og *Kellingley* i Knottingley. Pontefract-gruven stengte i 2002, og *Kellingley* er dermed den eneste som fortsatt er i drift pr. 2006.

Til tross for nedleggelsen av gruvene har store deler av distriktet klart seg nokså godt økonomisk, takket være boomen i Leeds. En betydelig andel av innbyggerne pendler dit. Arbeidsløsheten var svært høy i 1980- og 1990-årene, men var pr. 2006 under det nasjonale gjennomsnittet. Den østlige delen, som er lengt unna Leeds, er generelt dårligere stilt enn den vestlige.

Steder i distriktet
-------------------

### Five Towns

*Five Towns* er en gruppe på fem byer som ligger tett på hverandre, og som derfor ofte omtales samlet. 

* Castleford
* Featherstone
* Knottingley
* Normanton
* Pontefract

### Andre steder

* Hemsworth
* Ossett
* South Elmsall, South Kirkby & Moorthorpe
* Wakefield

Referanser
----------

1. ↑  «Census 2011: Usual resident population». Nomis. Office for National Statistics. Besøkt 5. juni 2018.

Eksterne lenker
---------------

* Offisielt nettsted Rediger på Wikidata

* (en) City of Wakefield – kategori av bilder, video eller lyd på Commons Rediger på Wikidata

| * v
* d
* r
Distrikter i Yorkshire og Humber |
| --- |
| 
* Barnsley
* Bradford
* Calderdale
* Craven
* Doncaster
* East Riding of Yorkshire
* Hambleton
* Harrogate
* Hull
* Kirklees
* Leeds
* North Lincolnshire
* North East Lincolnshire
* Richmondshire
* Rotherham
* Ryedale
* Scarborough
* Selby
* Sheffield
* Wakefield
* York

 | Englands flagg |
| *Administrative grevskap med flere distrikter: North Yorkshire – South Yorkshire – West Yorkshire* |

|  |  |
| --- | --- |
| Oppslagsverk/autoritetsdata | GeoNames **·** MusicBrainz
 |
**Marathariket** eller **Marathaforbundet** (marathi: मराठा साम्राज्य; *Marāṭhā Sāmrājya*, også transskripert *Mahratta*) var en hindustat i det som i dag er Republikken India mellom 1674 og 1818. I sin storhetstid styrte dette riket store deler av Sør-Asia. 

«Maratha» er betegnelsen på en hinduistisk kaste og kan også referere til den marathitalende befolkningen. Marathariket oppsto i det syttende århundre da hinduen Shivaji gjorde opprør mot mogulkeiseren Aurangzeb. Chhatrapati Shivaji gjorde Raigad til sin hovedstad i 1674 etter å ha blitt kronet til kongen.

Riket kom til å bli dominert av fem familier: Peshwa fra Pune, rikets arvelige førsteminister, Bhonsle, Shivajis familie, Scindia fra Gwalior i det nåværende Madhya Pradesh, Holkar fra Indore i det nåværende Madhya Pradesh og Gaekwad fra Baroda i det nåværende Gujarat og Maharashtra.

Imperiet hadde en stor ekspansjon i India etter Aurangzebs død i 1707, men tapte senere Punjab til det afghanske Durrani-dynastiet under Ahmed Shah Durrani i det tredje slaget ved Panipat. Senere ble riket delt opp i mindre marathastater (derav Marathaforbundet), som deretter tapte mot britene i de tre anglo-maratha-krigene hvor britene annekterte stadig mer av marathaenes områder. Tre av marathastatene overlevde som britiske vasallstater fram til de ble innlemmet i det selvstendige India i 1947–1948.

Herskere over Marathariket
--------------------------

### Huset Chhatrapati Shivaji

* Chhatrapati Shivaji (1630–1680)
* Chhatrapati Sambhaji (1657–1689)
* Chhatrapati Rajaram (1670–1700)
* Dronning Tarabai
* Chhatrapati Shahu
* Chhatrapati Ramaraja

### Huset Kolhapur

* Dronning Tarabai (styrte i sønnen Shivaji IIs navn)
* Chhatrapati Sambhaji
* Chhatrapati Shahu IV

### Peshwa

* Sonopant Dabir (1640–1674)
* Moropant Trimbak Pingle (1674–1683)
* Moreshwar Pingale (1683–1689)
* Ramchandra Pant Amatya (1689–1708)
* Bahiroji Pingale (1708–1711)
* Parshuram Tribak Kulkarni(Pant Pratinidhi) (1711–1713)
* Balaji Vishwanath (1713–1720)
* Baji Rao I (1720–1740)
* Balaji Bajirao
* Madhavrao Peshwa

Bajirao I.
* Narayanrao Peshwa
* Raghunathrao Peshwa
* Sawai Madhavrao Peshwa
* Chimnajee Madhavarao (26. mai 1796 – 6. desember 1796)
* Bajirao II
* Amritrao
* Nana Sahib Peshwa II

|  |  |
| --- | --- |
| Oppslagsverk/autoritetsdata | Encyclopædia Universalis
 |
**Virve-Elfriide Köster** (født Haavik 30. januar 1928 i Pärnu, død 10. desember 2022), kjent som **«Kihnu Virve»** (etter øya Kihnu), var en estisk folkemusiker som fikk status som et nasjonalt ikon.

Liv og virke
------------

Virve Köster bodde på øya Kihnu og er den mest kjente sangskaperen fra denne øya. Hun laget tekst og musikk samtidig, og noterte deretter ned teksten i sin arbeidsbok. Senere ble melodiene nedskrevet med noter av skolerte musikere når disse besøkte henne. Hun skapte rytmiske melodier i strofisk form i en nyere form og sangene forteller om hendelser i hennes liv og opplevelser. Sangene ble ofte framført sammen med familiemedlemmer, både døtre og barnebarn, og i blant akkompagnert med gitar.[]

Flere av hennes sanger, særlig «Merepidu» («Havets festival») er kjente i Estland og blir brukt av andre folkemusikkgrupper. Sangen «Väike türdruk» («En liten jente») ble opprinnelig bestilt fra henne som en avskjedssang i et bryllup, men har nådd en slik popularitet at det nå er blitt en vanlig sang i estiske brylluper.

Referanser
----------

1. ↑   www.err.ee[Hentet fra Wikidata]
2. ↑  ««På songfestival i Tallinn», Fitkjarposten 7. april 2010». Arkivert fra originalen 5. januar 2010. Besøkt 7. april 2010.
3. 1 2 3 4  «UNESCO-dokumentet om verdensarvnominasjonen, side 39» (PDF). Arkivert fra originalen (PDF) 3. mars 2016. Besøkt 7. april 2010.

Portal: Estland

|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** LCCN **·** ISNI **·** MusicBrainz **·** Discogs
 |
Må ikke forveksles med WLAN.
Et **virtuelt lokalnett**, også kalt **virtuelt lokalnettverk** eller **virtuelt LAN** (**VLAN**), er en teknikk for å segmentere ett fysisk nettverk i flere logiske nettverk. VLAN er en ganske vanlig og grunnleggende funksjon i administrerbare svitsjer for ethernet. En fysisk switch kan bære flere adskilte nett. Med VLAN-teknikken kan trafikk fra flere ulike LAN transporteres i et og samme samband, dette kalles gjerne en trunk (Cisco) eller tagged link (HP).

I tillegg til svitsjer finns det også brannmurer, og rutere som håndterer Ethernet-pakker som er VLAN-merket.

VLAN opererer på lag 2 i OSI-modellen.

Standarder
----------

En vanlig standard for VLAN-tagging er IEEE 802.1q. Dette gjøres ved å addere fire oktetter til ethernetpakkene. 12-bits brukes for VLAN-id, hvilket muliggjør 4094 VLAN. Tre biter i Q-merket kan brukes for prioritering iht. IEEE 802.1P. Dette øker med andre ord maksimumsstørrelsen på ethernetpakker fra 1518 til 1522 oktetter. Med mindre man setter opp datamaskinen sin for å akseptere VLAN-trafikk så vil svitsjen fjerne VLAN-taggen slik at mottakermaskinen(e) kun mottar regulære IEEE 802.3 ethernetpakker på maks 1518 oktetter. 

Andre standarder for VLAN er bl.a. Ciscos propertiære løsning ISL (inter-switch link).

Referanser
----------

1. ↑  «VLAN-merking bryter forbindelsen VM med en tredjeparts videresending utvidelse og HNV i Windows Server2012 R2». *support.microsoft.com*. Besøkt 16. oktober 2021.
2. ↑  «Slik oppretter du et VLAN på Dell Networking Force 10-svitsjer | Dell Norge». *www.dell.com*. Besøkt 16. oktober 2021.
3. ↑  «Virtuelt lokalnettverk (VLAN) - Informasjonsteknologi (IM-ITK vg2) - BETA - NDLA». *ndla.no*. Besøkt 16. oktober 2021.
**Musikkens verden** var et musikkleksikon i praktbokformat utgitt i to utgaver utgitt første utgave i 1951 og andre utgave i 1963. Hovedredaktør var Sverre Hagerup Bull. Verket dekket hovedsakelig vestlig klassisk musikk, men med et visst artikkeltilfang om annen 1900-tallsmusikk. Andre utgave var på 3264 sider inkludert. Verket var rikt illustrert med notelinjer for melodier og illustrasjoner.

Forfattere
----------

Ottar E. Akre, 
Olav Angell, 
Norman Balk, 
Eigil Beck, 
Mathieu Berckenhoff, 
Arild O. Berggren, 
Sverre Bergh, 
Øivind Bergh, 
Boris Borisoff, 
Reidar Brehmer, 
Agnes Brevig, 
Amalie Christie, 
Knut Claussen, 
Arnt Dahm, 
Alf Due, 
Arne Dørumsgaard, 
Øivind Eckhoff, 
Johan Enger, 
Bernhard B. Fjærestrand, 
Karl Georg Fossum, 
Ammund Friestad, 
Guttorm Frølich, 
Rolf Gammeleng, 
Øystein Gaukstad, 
Georg M. Gjertsen, 
Liv Greni, 
Eivind Groven, 
Odd Grüner-Hegge, 
P. Gulmoen, 
Oscar Gustavson, 
Pauline Hall, 
Johannes Hanssen, 
Egil Meidell Hopp, 
Hampus Huldt-Nystrøm, 
Hans Jørgen Hurum, 
Arnold Johnstad, 
Hugo Kramm, 
W. von Kwetzinsky, 
Kristian Lange, 
Bjarte Larsen, 
Trygve Lindeman, 
Bjørn Madsen, 
Rolf Madsen, 
Magne Manheim, 
Jon Medbøe, 
Omar H. Midtsæther, 
Otto Nielsen, 
Johannes Nordborg, 
Egil Nordsjø, 
Knut Nystedt, 
Olav Platou, 
Alf Prøysen

Eksterne lenker
---------------

* Musikkens verden : familiens musikkbok 1. utgave i bokhylla.no
* Musikkens verden 2. utgave i bokhylla.no
**Sandvollan** er ei bygd, et sogn og en skolekrets i Inderøy kommune i Trøndelag. Sandvollan var tidligere en selvstendig kommune fra 1907 til den igjen ble slått sammen med Inderøy i 1962. 

Sandvollan utgjør den nordøstlige delen av Inderøy, og ligger mellom Borgenfjorden i sørøst, Beitstadfjorden i nordvest og med Sparbu i øst. På tettstedet Gangstadhaugen ved fylkesvei 761 ligger dagligvarebutikk. Fylkesvei 229 tar av nordvestover fra Gangstadkorsen; etter 2 km tettstedet Småland og rehabiliteringssenteret Kastvollen. Steinkjer sentrum ligger ca 10 km mot nordøst for Gangstadhaugen.

Sandvollan ble eget herred i 1907 da det daværende Inderøy herred ble delt i tre – Inderøy, Røra og *Hustad*; *Hustad* skiftet i 1912 navn til Sandvollan. De tre herredene ble forent igjen i 1962. I 1950 hadde Sandvollan herred 816 innbyggere og et areal på 28 km².

Hustad kirke fra ca 1150 eies av Fortidsminneforeningen; den ble i 1887 erstattet av Heggstad kirke som sognekirke. 
Barneskolen i bygda ligger nær gamleskolen, forsamlingshuset, Heggstad kirke og det tidligere Hustad meieri, etablert i 1877.

Se også
-------

* Liste over ordførere i Sandvollan

Referanser
----------

1. 1 2   (på nb, nn) *Store norske leksikon*, ISSN 2464-1480, Wikidata Q746368,
2. ↑  sandvollan.no
3. ↑  Sandvollan Samvirkelag / Coop Prix Sandvollan; steinkjerleksikonet.no
4. ↑  Kastvollen Arkivert 15. mars 2016 hos Wayback Machine.; reko.org
5. ↑  Dag Juvkam *Historisk oversikt over endringer i kommune- og fylkesinndelingen* Statistisk sentralbyrå, 1999. (Rapport 99/13). ISBN 82-537-4684-9
6. ↑  Sverre Solem (1958). «Sandvollan». *Norges bebyggelse : Nordlige seksjon Herredsbindet for Nord-Trøndelag Midtre del*. Oslo: Norsk faglitteratur. s. 139.

|  |  |
| --- | --- |
| Oppslagsverk/autoritetsdata | Store norske leksikon
 |
*Må ikke forveksles med Bashan-demningen i provinsen Chongqing i Midt-Kina.*
**Baishan vannkraftverk** (Beishan) er et vannkraftverk-kompleks i elva Songhua. Anlegget ligger nær byen Baishan i provinsen Jilin i det nordøstlige Kina.

Anlegget består av to separate vannkraftverk, og to demninger. Arbeidet med den første demningen ble påbegynt tidlig på 1980-tallet. Ved igangsettelsen i 1986 hadde kraftverket Baishan 1 (白山抽水蓄能电站) ved denne demningen en produksjonskapasitet på 300 MW, med 2 x 150 MW. Fallhøyden her er 90,5 meter. Anlegget fra 1986 er et såkalt pumpekraftverk med både et øvre og et nedre vannmagasin som vann kan fordeles mellom. 

Anlegget ble gjennom Beishan 2 (白山水电站) utvidet med 1.500 MW til i alt 1.800 MW fra 2006. Den nye demningen ble en betong buedam som er 149,5 meter høy. Vannkraftverkets turninkapasitet er fordelt med 5 x 300 MW-enheter.

Reservoaret som demmes opp er mange mil langt, avhengig av vannføringen. Reservoaret oversvømmer elveleiet der hvor Erdao Songhua og Toudao Songhua flyter sammen.

Se også
-------

* Liste over verdens største vannkraftverk

Referanser
----------

1. ↑  Electricity Restructuring in China: The Elusive Quest for Competition. Russell Pitman og Vanessa Zhang, USAs justisdepartement (april 2008). Besøkt 21.juli 2011.

Eksterne lenker
---------------

* China's highest arch dams – China Comittee on Large Dams (Chincold). Besøkt 10. januar 2012.
Inngangsparti ved Avdeling for tidlig psykose i Sandviken
**Sandviken sykehus**, offisielt *Psykiatrisk klinikk, Haukeland universitetssjukehus*, er en av syv klinikker i Divisjon psykisk helsevern ved Haukeland universitetssjukehus i Bergen. 

Avdelingene ved Psykiatrisk klinikk er: Psykiatrisk akuttmottak (PAM), Avdeling for stemningslidelser, Avdeling for psykoselidelser og Avdeling for tidlig psykose (ATP).

TOPS-teamet, som er et lavterskeltilbud for unge mennesker, har poliklinikk i Sandviken.

Området i Sandviksleitet like nord for Bergen sentrum, huser også Klinikk for sikkerhetspsykiatri og Forskningsavdelingen ved Divisjon psykisk helsevern samt Seksjon for psykiatri på Institutt for klinisk medisin ved Universitetet i Bergen.

Historie
--------

Sykehuset i Sandviken ble åpnet i 1891 som Bergens Byes Sindssygeasyl og har også vært kalt Neevengården sykehus. Dr. Martens sykehus, som organisatorisk har vært nært knyttet til Psykiatrisk klinikk, ligger like ved.

Eksterne lenker
---------------

* Psykiatrisk klinikk[*død lenke*], Haukeland universitetssjukehus
* Psykiatrisk divisjon[*død lenke*]
* TOPS-teamet
* Klinikk for sikkerhetspsykiatri[*død lenke*]
* Forskningsavdelingen i psykiatrisk divisjon[*død lenke*]

|  |  |
| --- | --- |
| Oppslagsverk/autoritetsdata | Store norske leksikon **·** Bergen byleksikon **·** Bergen byleksikon **·** VIAF **·** ISNI
 |
**Virunga nasjonalpark** (*Parc National des Virunga*) ble etablert som **Albert nasjonalpark** i 1925 (*Parc National Albert*), og ble med det Afrikas første nasjonalpark. Den omfatter i dag et cirka 7 800 km² stort område mellom Virungafjellene i sør og Ruwenzorifjellene i nord, i de østlige delene av Den demokratiske republikken Kongo. Parken er spesielt kjent for sine sjeldne fjellgorillaer, og den grenser til Parc National des Volcans i Rwanda og Ruwenzori nasjonalpark i Uganda.

Noen år etter at DDR Kongo fikk sin frihet fra Belgia (1960) byttet parken navn, til *Virunga nasjonalpark* (1969). Nasjonalparken ble videre erklært som et verdensarvområde i 1979.

Nasjonalparken ble primært opprettet for å beskytte fjellgorillaene i Virungafjellene, og til å begynne med var den begrenset til områdene mellom de tre vulkanene i sør. Nå omfatter imidlertid Virunga nasjonalpark både de vestlige delene av Lake Edward, som er kjent for flodhester, og områdene sør og nord for innsjøen. Dette omfatter flere landskapstyper, som myr, grassletter, lavasletter rundt vulkanene Nyiragongo og Nyamuragira, og fjell med snødekte topper.

Eksterne lenker
---------------

* (fr) Offisielt nettsted Rediger på Wikidata

* (en) Virunga National Park – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** BIBSYS **·** VIAF **·** GND **·** LCCN **·** BNF **·** BNF (data) **·** SUDOC **·** NKC **·** BNE **·** GeoNames **·** GeoNames **·** Ramsar
 |
**Mary av Gueldres** (født 1433, død 1463) var Jakob II av Skottlands dronning. Hun var eneste datter (og arving) av Arnold von Geldern, som var hertug av Gueldres i Burgund. Hun ble gift med Jakob III av Skottland (1430–1460) i Holyrood Abbey i Edinburgh (1449). Hun født ham åtte barn.

Hun fungerte som regent for sin sønn, Jacob III av Skottland, da hennes mann døde på grunn av et uhell i en alder av knappe 30 år. Jacob II inspiserte en kanon som eksploderte ved et uhell. Sønnen ble kronet i en alder av ni år ved Kelso Abbey den 10. august 1460.

Under hennes styre var Skottland uforstyrret av invasjon og herjinger fra England som var mer enn nok opptatt med rosekrigene, og Skottland ble derfor etterlatt i fred. Derfor hadde handelen og økonomien en viss framgang. Under rosekrigene støttet hun Huset Lancaster, da hun i 1460 gav Margaret av Anjou en hær. Til gjengjeld ble Berwick-upon-Tweed avstått til Skottland.

Mary var troende kristen og grunnla kirken Trinity College Church ved Royal Mile i Edinbourg ca. 1460 til minne om hennes avdøde mann, men det eneste som gjenstår nå er kirkens sanktuarium som fungerer som stedet hvor messingen blir pusset. Hun fikk også bygget King’s Pillar i St. Giles til minne om sin manns tragiske skjebne.

Mary døde ved Ravenscraig Castle i Fife, og ble gravlagt Trinity College Church, skjønt hennes kiste ble flyttet til Holyrood Abbey i 1848.

Referanser
----------

1. 1 2   Kindred Britain[Hentet fra Wikidata]
2. ↑   The Peerage person ID p10211.htm#i102109, besøkt 7. august 2020[Hentet fra Wikidata]
3. 1 2 3 4 5   The Peerage[Hentet fra Wikidata]

Eksterne lenker
---------------

* Trinity Collegiate Church med bilder

|  |  |
| --- | --- |
| Oppslagsverk/autoritetsdata | Gazetteer for Scotland **·** Geni **·** VIAF **·** LCCN **·** BPN
 |
**Amtshauptmannschaft Dippoldiswalde** var en forvaltningsenhet innenfor kongeriket Sachsen.

Historie
--------

Forvaltningsenheten var fra 1835 en del av Kreisdirektionen Dresden og fra 1874 en del av Kreishauptmannschaft Dresden. Fra 1939 til 1952 hadde den navnet **Landkreis Dippoldiswalde**.

I 1874 bestod Amtshauptmannschaft Dippoldiswalde av de fire *Gerichtsamtsbezirken* Altenberg, Dippoldiswalde, Frauenstein og Lauenstein. Forvaltningens sete var beliggende på slottet Dippoldiswalde.

Kretsen ble i 1949 innlemmet i Den tyske demokratiske republikk (DDR). Under kretsreformen i DDR i 1952 ble de fire kommunene Frauenstein, Kreischa, Oelsa og Possendorf overført fra Landkreis Dippoldiswalde til de to nye kretsene Kreis Brand-Erbisdorf og Kreis Freital. Samtidig ble Bad Gottleuba-Berggießhübel og området omkring en del av Kreis Pirna.

De resterende delene av kretsen ble i 1952 omdannet til den nye kretsen Kreis Dippoldiswalde.

Geografi
--------

Amtshauptmannschaft Dippoldiswalde befant seg i den østlige delen av Erzgebirge. I nord grenset det til Amtshauptmannschaft Dresden, i øst til Amtshauptmannschaft Pirna, i sør til kongeriket Böhmen (fra 1918 Tsjekkoslovakia) og i vest til Amtshauptmannschaft Freiberg.

Forvaltningsenheten omfattet de syv byene Altenberg, Bärenstein, Dippoldiswalde, Frauenstein, Geising, Glashütte (Sachsen) og Lauenstein samt 111 landsbyer. I 1910 hadde den et areal på 652 km² og 58300 innbyggere.

Amtshauptmannschaft Dippoldiswalde var den tynnest befolkede og den minst urbaniserte Amtshauptmannschaft i kongeriket Sachsen. Den hadde også den minste andelen næringsdrivende personer.

| * v
* d
* r
Amtshauptmannschaft i Kongeriket Sachsen (1874–1938) |
| --- |
| 
* Annaberg
* Auerbach
* Bautzen
* Borna
* Chemnitz
* Dippoldiswalde
* Döbeln
* Dresden
* Dresden-Altstadt
* Dresden-Neustadt
* Flöha
* Freiberg
* Glauchau
* Grimma
* Großenhain
* Kamenz
* Leipzig
* Löbau
* Marienberg
* Meißen
* Oelsnitz
* Oschatz
* Pirna
* Plauen
* Rochlitz
* Schwarzenberg
* Stollberg
* Werdau
* Zittau
* Zwickau

 | Sachsen |

Portal: Tyskland

|  |  |
| --- | --- |
| Oppslagsverk/autoritetsdata | VIAF
 |
**East West Records** er et amerikansk plateselskap, eid av Warner Music Group, som opererte under WMGs Independent Label Group.

Historie
--------

Da det ble laget i 1955 av Atlantic Records, hadde selskapet en hit med The Kingsmen, før det gikk inn i dvale frem til 1990, da Atlantic startet det opp igjen som *EastWest Records America*. Daværende visepresident i Atlantic, Sylvia Rhone, ble CEO på det nye plateselskapet.

Under Rhones ledelse opplevde EastWest en utrolig suksess med flere multiplatinum-band, som: Simply Red, En Vogue, Pantera, Yo-Yo, Das EFX, Snow, Gerald Levert, AC/DC, Missy Elliott og MC Lyte.

I 1991, slo EastWest seg sammen med søsterselskapet Atco Records, og kalte seg en stund for "Atco/EastWest Records." I 1993 fjernet de Atco sitt navn, og selskapet fortsatte under navnet EastWest. Mens de var i Storbritannia fikk bandet flere store artister med seg, som Simply Red, Chris Rea og The Beloved.

I 1994 ble Rhone utpekt som CEO for søsterselskapet Elektra Records. På samme tid brøt EastWest seg løs fra Atlantic, og begynte å jobbe under Rhone hos Elektra Records.

Innen det nye millenniet førte kutt i budsjettet hos Warner Music Group til at Elektra måtte deaktivere EastWest Records, og droppe noen av bandene, mens andre ble flyttet til Elektra. I 2004 solgte Time Warner Warner Music Group til private investorer. Etter dette ble flere kutt i budsjettet utført, som føre til at Elektra ble absorbert av Atlantic.

I 2005 aktiverte WMG EastWest igjen, som et in-house "indie" rock-plateselskap, som stort sett markedsfører og distribuerer andre rocke-plateselskap. EastWest drives nå under Warner sin Independent Label Group.

Tidligere artister
------------------

* 1 Of The Girls
* Sarah Brightman
* Stina Nordenstam
* 8-Off
* AC/DC
* Baton Rouge
* Blazin' Squad
* Britny Fox
* Cancer
* Da Lench Mob
* Das EFX
* Dawn of the Replicants
* Dream Theater
* Missy Elliott
* En Vogue
* Happyhead
* Gerald Levert
* KIX
* MC Lyte
* Mista
* Pantera
* Sa-Deuce
* Sick of it all
* Simply Red
* Snow
* Supernatural
* Tad
* The Sisters of Mercy
* Tori Amos (Europa)
* The Wildhearts
* Yo-Yo

Eksterne lenker
---------------

* (en) Offisielt nettsted Rediger på Wikidata

* (en) East West Records – kategori av bilder, video eller lyd på Commons Rediger på Wikidata
* Diskografi over EastWest singler

| * v
* d
* r
East West Records |
| --- |
| Plateselskap | Adeline Records  **·** Better Looking Records  **·** The Bevonshire Label  **·** Broken English  **·** Fearless Records  **·** Floodgate Records  **·** Liberty & Lament  **·** Montalban Hotel  **·** One Big Spark  **·** One Eleven Records  **·** Perfect Game Recording Co.  **·** Pluto Records  **·** Tent Show Records  **·** Triple Crown Records  **·** Volcom Entertainment  **·** We Put Out Records |

|  |  |
| --- | --- |
| Oppslagsverk/autoritetsdata | MusicBrainz **·** MusicBrainz **·** Discogs
 |
**Alison Bartosik** (født 20. april 1983) er en amerikansk synkronsvømmer som deltok i de olympiske leker 2004 i Athen.

Bartosik vant to olympiske bronsemedaljer i synkronsvømming under Sommer-OL 2004 i Athen. Sammen med Anna Kozlova kom hun på tredjeplass i duett bak Anastasija Davydova / Anastasija Jermakova fra Russland og Miya Tachibana / Miho Takeda fra Japan. Hun var også med på det amerikanske laget som ble nummer tre i lagkonkurransen bak Russland og Japan. De andre på laget var Tamara Crow, Rebecca Jasontek, Anna Kozlova, Sara Lowe, Lauren McFall, Stephanie Nesbitt og Kendra Zanotto.

OL-medaljer
-----------

* Bronse 2004 Hellas’ flagg Athen - Bronse i synkronsvømming lag USAs flagg USA
* Bronse 2004 Hellas’ flagg Athen - Bronse i synkronsvømming lag USAs flagg USA

Eksterne lenker
---------------

* (en) Alison Bartosik – Olympedia Rediger på Wikidata

* (en) Alison Bartosik – Sports-Reference (OL-resultater – arkivert) Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
**Amtshauptmannschaft Freiberg** var en forvaltningsenhet i kongeriket Sachsen og senere i Fristaten Sachsen. Den ble opprettet i 1874 og omfattet territoriene til *Gerichtsamt* Brand (fra 1912 Brand-Erbisdorf) og Frauenstein, og deler av Freiberg, Nossen og Sayda. Totalt bestod enheten av mer enn 80 kommuner. I Sayda hadde den en delegasjon som representerte forvaltningen. Byen Freiberg var fra 1915 til 1946 bezirksfri, og ble holdt utenom Amtshauptmannschaft Freiberg.

I 1939 ble forvaltningsenheten i tråd med den riksenhetlige terminologi omdøpt til **Landkreis Freiberg**. I 1947 ble den innlemmet i Den tyske demokratiske republikk (DDR). Under forvaltningsreformen i DDR i 1952 ble delstatene opphevet og erstattet av *Bezirke*. Fristaten Sachsen ble således oppløst, om det geografiske området til den tidligere Landkreis Freiberg havnet innenfor Bezirk Karl-Marx-Stadt. Samtidig ble kretsen delt opp i sayde to nye kretsene Kreis Freiberg og Kreis Brand-Erbisdorf. Ved Tysklands gjenforening i 1990 ble Kreis Freiberg omdøpt til Landkreis Freiberg, men må ikke forveksles med den tidligere forvaltningsenheten i Kongeriket Sachsen. Fra 1994 til 2008 eksisterte det likeledes en tredje forvaltningsenhet med benevnelsen Landkreis Freiberg i Fristaten Sachsen, gjennom en sammenslåing av Landkreis Freiberg (1990–1994), Landkreis Brand-Erbisdorf og Landkreis Flöha.

Hele territoriet til Amtshauptmannschaft Freiberg befinner seg idag innenfor Landkreis Mittelsachsen i Fristaten Sachsen.

I 1910 hadde Amtshauptmannschaft Freiberg et areal på omkring 650 km², med omkring 117.500 innbyggere. Enheten strakk seg i en nord-sør-retning langs den vestlige grensen til den overordnede forvaltningsenheten Kreishauptmannschaft Dresden. I vest grenset den mot Amtshauptmannschaft Flöha og Amtshauptmannschaft Marienberg, i øst mot Amtshauptmannschaft Dippoldiswalde, i sør mot kongeriket Böhmen (fra 1918 Tsjekkoslovakia) og i nord og nordøst mot Amtshauptmannschaft Dresden og Amtshauptmannschaft Meißen.

Landrat
-------

* 1948–1950: Paul Blechschmidt (SED)

| * v
* d
* r
Amtshauptmannschaft i Kongeriket Sachsen (1874–1938) |
| --- |
| 
* Annaberg
* Auerbach
* Bautzen
* Borna
* Chemnitz
* Dippoldiswalde
* Döbeln
* Dresden
* Dresden-Altstadt
* Dresden-Neustadt
* Flöha
* Freiberg
* Glauchau
* Grimma
* Großenhain
* Kamenz
* Leipzig
* Löbau
* Marienberg
* Meißen
* Oelsnitz
* Oschatz
* Pirna
* Plauen
* Rochlitz
* Schwarzenberg
* Stollberg
* Werdau
* Zittau
* Zwickau

 | Sachsen |

Portal: Tyskland
**Sandviken** er et tettsted i Södertälje kommune i Stockholms län i landskapet Södermanland i Sverige. I 2010 hadde tettstedet 338 innbyggere.

Tettstedene Sandviken, Vattubrinken og Ekeby samt bygdene Tuna og Stjärna och Aska med omegn pleier å omtales med samlenavnet Enhörna. Området tilhører kommunedelen Enhörna i Södertälje kommune. Kommunedelen ble dannet i 1967, da Enhörna kommune ble slått sammen med Södertälje. Kommunen Enhörna hadde tidligere blitt dannet ved at man slo sammen kommunene Ytter- og Överenhörna i 1952. Ekeby pleier å anses som Enhörnas administrasjonssenter, siden det meste av servicetilbudet finnes her.

Det er regelmessig bussforbindelse med Södertälje hver dag. I sommerhalvåret går det båter til Stockholm og Mariefred fra kaien i Sandviken og Ekensberg daglig.

De nærmeste jernbanestasjonene er Södertälje Syd for fjerntog, Nykvarn for regiontog og Södertälje for lokaltog.

Referanser
----------

1. 1 2   (på sv) *Statistiska tätorter 2020, befolkning, landareal, befolkningstäthet per tätort*, Statistiska centralbyrån, 24. november 2021, Wikidata Q112914414,
2. ↑  «Sveriges tätorter 2010» (PDF). Statistiska centralbyrån. Arkivert fra originalen (PDF) 16. juni 2011. Besøkt 2. mars 2016.

  


| * v
* d
* r
Södertälje kommune i Stockholms län i Sverige |
| --- |
|  | Ekeby **·** Gnesta (del av) **·** Hölö **·** Järna **·** Mölnbo **·** Pershagen **·** Sandviken **·** Södertälje **·** Tuna **·** Vattubrinken **·** Viksäter **·** Östra Kallfors |  |

|  |  |
| --- | --- |
| Oppslagsverk/autoritetsdata | GeoNames
 |
**Ben Chijioke**, kjent som **Ty** (født 17. august 1972 i London, død 7. mai 2020 samme sted) var en britisk rapper.

Liv og virke
------------

Chijioke var født av nigerianske foreldre av igbofolket.[] Han begynte med musikk på midten av 1990-årene, etter å ha blitt inspirert under deltagelse i poesi-workshoppen *Ghetto Grammar*.[] På slutten av 1990-årene begynte hans artistnavn *Ty* å fremtre på forskjellige utgivelser, og i 2000 utkom hans første singel, *Break the Lock*, på selskapet *Big Dada*.

Albumdebuten *Awkward* utkom året etter på samme selskap og ble tatt i mot med åpne armer av både anmeldere og fans.[] Mottagelsen var intet intet i betraktning av den mottagelse som det annet album, *Upwards*, fikk ved utgivelsen i 2003.[] Begeistringen var stor, og *Upwards* ble snart nominert til den prestisjefylte Mercury-prisen.[]

Populariteten strakk seg også over landegrenseen. De amerikanske rappere fikk også øye på Ty, dom til forskjell fra flere av sine engelske kollegaer også var i besittelse av et mer amerikansk flow.[] Dette var noe som blant annet førte til samarbeider med Talib Kweli og De la Soul.

Samarbeidet med De la Soul, på nummeret *The Idea*, kunne høres på albumet *Closer* som utkom i 2006.

Han døde i mai 2020 i en alder av 47 som følge av COVID-19.

Diskografi
----------

### Albums

* 2001: *Awkward*
* 2003: *Upward*
* 2006: *Closer*

Referanser
----------

1. ↑   www.oxfordreference.com[Hentet fra Wikidata]
2. 1 2   BBC Online, Mark Savage, «UK rapper Ty dies after contracting coronavirus», verkets språk engelsk, utgitt 7. mai 2020, besøkt 8. mai 2020[Hentet fra Wikidata]
3. ↑   www.theguardian.com[Hentet fra Wikidata]
4. ↑  "UK rapper Ty dies after contracting coronavirus"; besøksdato: 8. mai 2020; utgiver: BBC Online; forfatternavn: Mark Savage; verkets språk: engelsk; utgivelsesdato: 7. mai 2020.
5. ↑   .  Manglende eller tom `|tittel=` (hjelp)
6. ↑   .  Manglende eller tom `|tittel=` (hjelp)

Eksterne lenker
---------------

* Ty[*død lenke*] på DRs musikleksikon

|  |  |
| --- | --- |
| Oppslagsverk/autoritetsdata | BBC Things **·** MusicBrainz **·** Discogs **·** Discogs **·** AllMusic
 |
Grytvika på Sør-Georgia er en kjent norsk hvalfangststasjon
En **hvalfangststasjon** er et landbasert anlegg tilknyttet hvalfangst. En fangststasjon benyttes til bearbeiding av fanget hval, først og fremst hvalspekk; men også kjøtt, barder og hvaltenner. Fangsten foregår med spesielle fangstbåter, og hvalen transporteres, slepes, til stasjonen for å hales opp på et flenseplan. Fangstbåtenes rekkevidde avgrenser en hvalfangststasjons rekkevidde. 

Hvalfangststasjonene ble lokalisert ut fra hvalforekomstene. I den moderne hvalfangstens første periode, før de flytende kokeriene gjorde pelagisk fangst mulig, ble hvalfangststasjoner etablert mange steder, ikke minst på øyer i Sørishavet. Fangststasjonene var som regel kun i drift en del av året; i sommersesongen. 

Hvalfangststasjonene ble oftest etablert på øde steder, slik at stasjonen måtte ivareta en rekke nødvendige menneskelige behov. Ofte ble et helt lite samfunn bygd opp. 

En landbasert hvalfangststasjon fungerer på tilsvarende måte som et flytende hvalkokeri gjør i pelagisk hvalfangst.
**Ole Berget** (født 1982) er en norsk politiker (FrP) og kommunikasjonsrådgiver. Han er partner og seniorrådgiver i kommunikasjonsbyrået First House.

Han vokste opp i Vanvikan på Fosen. Han studerte økonomi ved Høgskolen i Sør-Trøndelag og statsvitenskap ved NTNU i Trondheim i noen år før han flyttet til Oslo.

Han var medlem av Nord-Trøndelag fylkesting 2007–2010 og varamedlem av Trondheim bystyre 2011–2013.

Berget var fra 2006 til 2013 ansatt i Fremskrittspartiets stortingssekretariat, først som helsepolitisk rådgiver, senere som kommunikasjonsrådgiver, kommunikasjonssjef og pressekontakt for partileder Siv Jensen.

Da FrP gikk inn i Solberg-regjeringen etter stortingsvalget i 2013, ble Berget utnevnt til statssekretær for Jensen i Finansdepartementet. Berget satt frem til oktober 2014.

Ole Berget gikk så inn som seniorrådgiver i First House.

Referanser
----------

1. 1 2 3  «Ole Berget». LinkedIn. Besøkt 20. april 2023.
2. ↑  Nordahl, Anne Mone (17. oktober 2014). «Siv og Erna endrer mannskapet». NRK. Besøkt 5. desember 2014.
3. ↑  Nordahl, Anne Mone (17. november 2014). «Sivs tidligere rådgiver til First House». NRK. Besøkt 5. desember 2014.

Eksterne lenker
---------------

* (no) Ole Berget hos Norsk senter for forskningsdata politikerarkiv (nedlagt) Rediger på Wikidata